Udhëzim
Nr. 19, datë 3.11.2014

PËR zbatimin E REGJIMIT TË VEÇANTË TëSKEMËS SË KOMPENSIMIT TË PRODHUESVE BUJQËSORË PËR QËLLIME TË TATIMIT MBI VLERËN E SHTUAR
(Ndryshuar me udhëzimin nr. 23, datë 7.9.2015; nr. 26, datë 26.10.2015; nr. 10, datë 3.5.2016; nr. 3, datë 21.2.2019; nr. 4, datë 30.1.2026)
(I përditësuar)

Në mbështetje të nenit 102, pika 4, të Kushtetutës së Republikës së Shqipërisë, në zbatim të nenit 159, paragrafi 2 të ligjit nr. 92/2014, datë 24.7.2014 “Për tatimin mbi vlerën e shtuar në Republikën e Shqipërisë”, ministri i Financave

UDHËZON:

Neni 1
	Qëllimi	

Ky udhëzim ka për qëllim të përcaktojë rregullat dhe procedurat mbi zbatimin e seksionit 4, të kreut XI, të ligjit 92/2014, datë 24.7.2014 “Për tatimin mbi vlerën e shtuar në Republikën e Shqipërisë” për skemën e kompensimit të prodhuesve bujqësore, të cilët në vijim në këtë udhëzim do të referohen me termin “fermer”. 

Neni 2
Objekti i skemës së kompensimit

1. Janë objekt dhe i nënshtrohen skemës së kompensimit, fermerët që zhvillojnë aktivitetin e vet në kuadrin e një sipërmarrjeje bujqësore, si veprimtari për prodhimin e produkteve bujqë-sore, bimore ose shtazore, në kuadrin e aktivi-teteve të përcaktuara dhe të listuara sipas pikës 2 të këtij neni. 
2. Bazuar në pikën 2 të nenit 146 të ligjit, skema e kompensimit do të zbatohet për produktet bujqësore të prodhuara në kuadër të aktiviteteve prodhuese bujqësore referuar listës në aneksin III të ligjit, të listuara si më poshtë:
Lista e aktiviteteve prodhuese bujqësore
1. Kultura bujqësore: 
a) bujqësia e përgjithshme, përfshirë vreshtarinë; 
b) pemëtaria (përfshirë olivokulturën) dhe hortikultura (perimet, lulet dhe bimët zbukuruese), edhe në serra; 
c) prodhimi i kërpudhave dhe i erëzave, i farërave dhe filizave; 
ç) prodhimi i fidanëve. 
2. Blegtoria: 
a) mbarështimi i kafshëve; 
b) mbarështimi i shpendëve; 
c) mbarështimi i lepujve; 
ç) mbarështimi i bletëve; 
d) mbarështimi i krimbit të mëndafshit; 
dh) mbarështimi i kërmillit. 
3. Termat e përdoruar në këtë udhëzim janë të njëjtë me termat e përkufizuar në nenin 145 të ligjit. 


Neni 3
Kushte të përgjithshme
(Shtuar pikat 1.1 dhe 1.2 me udhëzimin nr. 4, datë 30.1.2026)

1. Fermerët, në kuadër të veprimtarisë së tyre prodhuese, furnizojnë me produkte bujqësore një person të tatueshëm, i cili nuk është objekt i zbatimit të kësaj skemë kompensimi.
[bookmark: _Hlk207038312][bookmark: _Hlk207014142][bookmark: _Hlk211872966]1.1 Personi i tatueshëm, blerës i produkteve bujqësore është personi i regjistruar për TVSH-në, i cili ushtron aktivitet si grumbullues ose/dhe përpunues i produkteve bujqësore apo agroturizëm i certifikuar sipas legjislacionit në fuqi për turizmin.
1.2 Për qëllime të këtij udhëzimi, blerësit e produkteve bujqësore, referuar pikës 1.1 të këtij neni, kanë kuptimin si më poshtë:
a)“Grumbullues i produkteve bujqësore” është personi fizik ose juridik, i regjistruar me përgjegjësi tatimore për TVSH-në, i cili ushtron veprimtari ekonomike, sipas kodeve të aneksit 1 bashkëlidhur, të blerjes, mbledhjes, selektimit dhe tregtimit me shumicë, të produkteve bujqësore dhe/ose blegtorale, me prejardhje nga puna e fermerit, të furnizuara drejtpërdrejt prej tij;
b)“Përpunues i produkteve bujqësore” është personi fizik ose juridik, i regjistruar me përgjegjësi tatimore për TVSH-në, i cili ushtron veprimtari ekonomike, sipas kodeve të aneksit 1 bashkëlidhur, të blerjes dhe përpunimit të produkteve bujqësore dhe/ose blegtorale, me prejardhje nga puna e fermerit, të furnizuara drejtpërdrejt prej tij;
c) “Agroturizëm i certifikuar” ka të njëjtin kuptim me atë të përcaktuar në legjislacionin në fuqi për turizmin, ku personi i tatueshëm që ushtron këtë aktivitet blen produkte bujqësore dhe/ose blegtorale, me prejardhje nga puna e fermerit, të furnizuara drejtpërdrejt prej tij.
2. Fermerët që i nënshtrohen kësaj skeme, konsiderohen ajo kategori e prodhuesve bujqësore të cilët nuk i nënshtrohen regjimit normal të TVSH-së për arsye se aplikimi i regjimit normal të TVSH-së krijon vështirësi administrative. 
3. Çdo fermer që i nënshtrohet këtij regjimi, në mënyrë të vullnetshme mund të zgjedhë t’i nënshtrohet regjimit normal të TVSH-së, duke iu nënshtruar çdo të drejte dhe detyrimi për regjistrim, deklarim, llogaritje dhe pagesë të TVSH-së sipas përcaktimeve ligjore.
4. Çdo fermer që furnizon (shet) produktet e tij bujqësore sipas këtij regjimi, qarkullimi vjetor i të cilit është mbi kufirin minimal të regjistrimit për TVSH-në, është i detyruar t’i nënshtrohet regjimit normal të TVSH-së duke iu nënshtruar çdo të drejte dhe detyrimi për regjistrim, deklarim, llogaritje dhe pagesë të TVSH-së sipas përcaktimeve ligjore.
5. Fermeri, i cili për qëllime të pikës 3 dhe 4 më sipër  i nënshtrohet regjimit normal të TVSH-së, dorëzon në drejtorinë rajonale tatimore certifikatën e NIPT-it me të cilën është pajisur për të përfituar ngaskema e kompensimit si fermer, duke u çregjistruar nga kjo skemë kompensimi.

Neni 4
Kushtet për të përfituar nga skema e kompensimit
(Ndryshuar pika 1 me udhëzimin nr. 4, datë 30.1.2026)
1. Fermeri përfiton të drejtën e kompensimit për sa kohë që qarkullimi vjetor i tij nuk tejkalon kufirin minimal të përcaktuar të regjistrimit për TVSH-në. Ky qarkullim bazohet në shitjet e kryera, sipas vlerës totale të furnizimit të shënuar në faturë, për produktet bujqësore, kundrejt personave të tatueshëm që nuk përfitojnë nga skema e kompensimit, të regjistruar për TVSH-në që ushtrojnë aktivitet si grumbullues ose/dhe përpunues i produkteve bujqësore apo agroturizëm i certifikuar.  
2. Fermerët që i nënshtrohen këtij regjimi, janë përfitues të skemës së kompensimit nëse furnizojnë mallra me prejardhje nga puna e tyre e kryer për aktivitetet prodhuese bujqësore të përcaktuara sipas këtij udhëzimi. 
3. Fermerët që janë objekt i skemës së kompensimit, duhet të pajisen me një numër identifikimi (NIPT), lëshuar nga drejtoria rajonale tatimore ku ushtron aktivitetin fermeri për të përfituar nga kjo skemë, pa iu nënshtruar detyrimit për deklarim.  

Neni 5
Pajisja me NIPT e fermerit 
(Shtuar paragraf në fund të pikës 2; ndryshuar shkronja  “a” dhe “b” në pikën 4 me udhëzimin nr. 10, datë 3.5.2016)

1. Aplikimi për t’u pajisur me NIPT bëhet nga vetë fermeri.
2. Për t’u pajisur me certifikatën e NIPT-it, individi-fermer paraqitet në Drejtorinë e Regjistrimit dhe Shërbimit të Tatimpaguesve në Drejtorinë Rajonale Tatimore të juridiksionit sipas ndarjes, organizimit administrativ, duke paraqitur  dokumentacionin si më poshtë:
- Aplikimin për regjistrim sipas formularit përkatës të plotësuar me të gjitha të dhënat e detyrueshme të kërkuara, nënshkruar nga kërkuesi. 
- Dokumentin origjinal të identifikimit (letërnjoftimit)/ose kopje të noterizuar të këtij dokumenti, i cili i bashkëngjitet aplikimit për regjistrim.
- Vërtetimin origjinal sipas formatit bashkë-ngjitur këtij udhëzimi, lëshuar për fermerin prej drejtorisë rajonale të Bujqësisë, Zhvillimit Rural dhe Administrimit të Ujërave, në bazë të të cilit vërtetohet aktiviteti prodhues bujqësor i fermerit.
Për aktivitetin prodhues bujqësor që kryhet në të njëjtin vend/adresë (tokë bujqësore ose adresë ku kryhet veprimtaria bujqësore/blegtorale) në pronësi ose në përdorim, ky vërtetim, për qëllime të pajisjes me NIPT, lëshohet vetëm në emër të një fermeri.
3. Dokumentet shoqëruese të aplikimit duhet të dorëzohen në origjinal ose kopje të njësuara me origjinalin, të jenë në gjuhën shqipe, nuk duhet të përmbajnë korrigjime ose fshirje dhe përmbajtja e tyre duhet të duket qartë, të jetë e lexueshme dhe të lejojë marrjen e imazhit elektronik të dokumentit.
4. Për pajisjen me NIPT të fermerit, janë të detyrueshme këto të dhëna:
a) të dhënat e identifikimit të fermerit, adresa e banimit, kontakte të personit;
b) vendi i ushtrimit të veprimtarisë prodhuese bujqësore. Për të njëjtin vend të veprimtarisë /adresë të ushtrimit të veprimtarisë prodhuese bujqësore, pajiset me NIPT, vetëm një fermer i cili ka në pronësi ose në përdorim dhe ushtron veprimtarinë në këtë vend;
b) vendi i ushtrimit të veprimtarisë prodhuese bujqësore;
c) fusha/(at) e veprimtarisë prodhuese bujqë-sore, në qoftë se është e përcaktuar, ose nëse fermeri kryen disa veprimtari prodhuese bujqësore, atëherë specifikohen disa duke filluar nga ajo që mban peshën kryesore;
ç) specimeni i nënshkrimit (firmës) të individit- fermer.
5. Drejtoria rajonale tatimore merr në shqyrtim aplikimet për pajisjen me NIPT të fermerëve sipas radhës së paraqitjes së tyre. Drejtoria e regjistrimit dhe shërbimit të tatimpaguesit në drejtorinë rajonale tatimore përkatëse asiston aplikantin fermer në plotësimin e aplikimit dhe ndërkohë verifikon:
a) identitetin e nënshkruesit dhe faktin nëse është person i autorizuar për të bërë regjistrimin;
b) plotësimin e të gjitha të dhënave të detyrueshme të kërkuara, si dhe dokumentet shoqëruese; 
c) paraqitjen në formën e kërkuar të dokumentacionit shoqërues, që vërteton të dhënat që regjistrohen; 
d) faktin nëse të dhënat e shprehura në formularin e regjistrimit përputhen me të dhënat që përmbajnë dokumentet e kërkuara, që shoqërojnë formularin;
e) faktin nëse dokumentacioni i paraqitur nuk përmban korrigjime ose fshirje, apo është i palexueshëm.
6. Drejtoria rajonale tatimore, pasi kryen verifikimet përkatëse dhe vëren përmbushjen korrekte të kushteve për regjistrim, kryen regjistrimin e fermerit në regjistrin tatimor duke evidentuar dukshëm në faqen e regjistrimit faktin që i regjistruari është “fermer” dhe lëshon certifikatën e regjistrimit (NIPT-in) brenda një afati prej dy ditësh nga data e paraqitjes së aplikimit. Emërtimi në certifikatë shkruan:“Fermeri A.B.” ku AB është emri dhe mbiemri i fermerit.
7. Ky regjistrim dhe certifikata e NIPT-it lëshuar fermerit është e vlefshme vetëm për qëllime të përfitimit nga skema e kompensimit të prodhuesve bujqësorë sipas këtij ligji. Çdo përdorim i NIPT-it të lëshuar fermerit nga ana e tij apo nga persona të tjerë për qëllime të tjera të ndryshme nga ajo e përcaktuar në këtë udhëzim është në kundërshtim me qëllimin e përdorimit të tij.

Neni 6
Ndryshimet në regjistrim të fermerit

Nëse gjatë ushtrimit të veprimtarisë prodhuese të fermerit ka ndryshime në të dhënat e regjistruara apo të deklaruara në momentin e regjistrimit të tij, si p.sh. të dhënat e identifikimit, vendit të ushtrimit të veprimtarisë prodhuese bujqësore për shkak të tjetërsimit të tokës bujqësore apo çdondryshim tjetër, në të dhënat e deklaruara në momentin e regjistrimit etj., atëherë fermeri ose personi i autorizuar prej tij është i detyruar t’i deklarojë këto ndryshime në drejtorinë rajonale tatimore ku është pajisur me certifikatën e NIPT-it.
Drejtoria rajonale tatimore reflekton ndryshimet përkatëse në regjistrin tatimor përkatës.

Neni 7
Çregjistrimi i fermerit
(Shfuqizuar fjalia e fundit e pikës 2  me udhëzimin nr. 4, datë 30.1.2026)
1. Fermeri çregjistrohet në mënyrë vullnetare nëpërmjet aplikimit për çregjistrim, sipas formularit të miratuar për këtë qëllim duke dorëzuar  në të njëjtën kohë certifikatën e NIPT-it në drejtorinë rajonale tatimore në të cilën kjo certifikatë është lëshuar. Drejtoria rajonale tatimore evidenton në regjistrin tatimor datën e dorëzimit të NIPT-it prej fermerit duke e bërë të pavlefshëm këtë NIPT.  Në rast vdekjeje të fermerit, çregjistrimi kryhet me kërkesë të çdo personi të interesuar dhe me depozitimin e dokumenteve përkatëse që vërtetojnë që personi është ka vdekur ose është shpallur i vdekur me vendim gjykate, duke dorëzuar në të njëjtën kohë certifikatën e NIPT-it e cila është lëshuar në emrin e tij.
2. Çregjistrimi i fermerit dhe dorëzimi i certifikatës së NIPTI-it në drejtorinë rajonale tatimore,përveç se bëhet për qëllime deklarimi, është i domosdoshëm për të shmangur keqpërdorimin e NIPT-it, pasi bën të pavlefshme çdo faturë tatimore në të cilën ky NIPT është shënuar, të lëshuar pas datës së çregjistrimit të fermerit. 

Neni 8
Mënyra e zbatimit të skemës së kompensimit
(Ndryshuar togfjalësha në pikën 2 me udhëzimin nr. 3, datë 21.2.2019; ndryshuar me udhëzimin nr. 4, datë 30.1.2026)
[bookmark: _Hlk219987701][bookmark: _Hlk219987797]1. Blerësi, person i tatueshëm i regjistruar për TVSH-në, për çdo furnizim të produkteve bujqësore, të marrë prej fermerit, në përputhje me këtë udhëzim, lëshon një faturë tatimore të fiskalizuar, në përputhje me ligjin për tatimin mbi vlerën e shtuar dhe ligjin për faturën dhe sistemin e monitorimit të qarkullimit, në të cilën evidenton si shitës, shitësin fermer (prodhues bujqësor), NIPT-in e fermerit dhe të dhënat e tjera të kërkuara sipas faturës. Kjo faturë, në të cilën nuk llogaritet TVSH-ja, lëshohet nga blerësi në momentin e dorëzimit të produkteve bujqësore nga fermeri.
2. Vlera e faturës përfaqëson vlerën e furnizimit të paguar nga blerësi për llogari të shitësit fermer, mbi të cilën aplikohet norma e kompensimit. Kjo vlerë e faturës regjistrohet nga blerësi i produkteve bujqësore në rubrikën e librit të blerjeve “Nga fermerët vendas/vlera e tatueshme”. Rubrika e librit të blerjeve “Nga fermerët vendas/TVSH” nuk plotësohet, pasi kompensimi i jepet fermerit nga administrata tatimore dhe jo nga blerësi.
[bookmark: _Hlk207038563][bookmark: _Hlk207016289]3. Kërkesa për kompensim paraqitet sipas periudhave të mëposhtme:
[bookmark: _Hlk207038742]a) brenda datës 31 dhjetor, për furnizimet e kryera gjatë periudhës janar–qershor të vitit përkatës; 
b) brenda datës 30 qershor të vitit pasardhës, për furnizimet e kryera gjatë periudhës korrik–dhjetor të vitit paraardhës.
[bookmark: _Hlk219714940] 4. Fermeri, nëpërmjet shërbimit postar ose në rrugë elektronike, dorëzon në administratën tatimore kërkesën për kompensim, sipas formatit bashkëlidhur këtij udhëzimi. Kërkesa, ndër të tjera, duhet të përmbajë vlerën totale të faturave të lëshuara përgjatë periudhës së kompensimit, si dhe numrin e llogarisë bankare të fermerit. Kjo kërkesë shoqërohet edhe me kopje të faturave të lëshuara nga blerësi, sipas nenit 9 të këtij udhëzimi, të cilat duhet të jenë të firmosura nga shitësi-fermer.
5. Për të përfituar kompensimin, kushtet që duhet të plotësojë fermeri janë: 
a) qarkullimi vjetor nuk tejkalon kufirin minimal të regjistrimit për TVSH-në, të miratuar me vendim të Këshillit të Ministrave; 
b) të ketë kryer furnizime të produkteve bujqësore, sipas nenit 2 të këtij udhëzimi;
c) të ketë furnizuar persona të tatueshëm që nuk përfitojnë nga skema e kompensimit në Republikën e Shqipërisë, të cilët janë të regjistruar për TVSH-në dhe ushtrojnë aktivitet si grumbullues ose/dhe përpunues i produkteve bujqësore apo agroturizëm i certifikuar sipas legjislacionit në fuqi për turizmin; 
d) është pajisur me një numër identifikimi të personit të tatueshëm, sipas nenit 5 të këtij udhëzimi;
e) faturat e marra nga blerësi, mbi bazën e së cilave kërkohet kompensimi janë të fiskalizuara dhe regjistruara në bazën e të dhënave të administratës tatimore qendrore.
[bookmark: _Hlk219715141]6. Norma e kompensimit në masën 10% zbatohet mbi vlerën e faturës/ave tatimore që blerësi, person i tatueshëm i ka lëshuar shitësit, prodhues bujqësor, përgjatë periudhës gjashtëmujore, për të cilën kërkohet kompensimi.
7. Kompensimi ka për qëllim të mbulojë një pjesë të TVSH-së së paguar prej fermerëve në çmimin e blerjes së mallrave e shërbimeve, të blera për nevoja të kryerjes së aktivitetit të tyre prodhues bujqësor.
8. Pas marrjes së kërkesës për kompensim, administrata tatimore shqyrton kërkesën, kontrollon dhe vlerëson dokumentet bashkëlidhur, për të përcaktuar nëse fermeri i plotëson kushtet për përfitimin e kompensimit apo jo. Nëse konstatohen mangësi në dokumentacion, administrata tatimore njofton menjëherë fermerin për mangësitë e konstatuara dhe për plotësimin e tyre, brenda një afati 10-(dhjetë-)-ditor.
Administrata tatimore, krahas verifikimit të faturave të lëshuara nga blerësi, sipas nenit 9 të këtij udhëzimi dhe të firmosura nga shitësi-fermer, verifikon edhe nëse blerësi i produkteve bujqësore është person i tatueshëm i regjistruar për TVSH-në që ushtron aktivitet si grumbullues ose/dhe përpunues i produkteve bujqësore apo agroturizëm i certifikuar, sipas kuptimit në nenin 3 të këtij udhëzimi. Gjithashtu, ajo verifikon përputhshmërinë e vlerës së produkteve bujqësore sipas faturave të dorëzuara nga fermeri me vlerën e faturave të fiskalizuara dhe deklaruara nga blerësi në bazën e të dhënave të administratës tatimore qendrore.
9. Nëse pas verifikimeve, rezulton se janë përmbushur kërkesat dhe kushtet e përcaktuara në ligj dhe në këtë udhëzim, administrata tatimore, brenda 30 (tridhjetë) ditëve, paguan shumën e kompensimit direkt në llogarinë bankare të fermerit. Shuma që do të kompensohet është rezultat i shumëzimit të normës së kompensimit me vlerën totale të furnizimit të produkteve bujqësore, të kryer në periudhën përkatëse.

Neni 9
Fatura tatimore dhe norma e kompensimit
(Shtuar pikat 5, 5.1, 5.2, 5.3, 5.4 me udhëzimin nr. 10, datë 3.5.2016; ndryshuar numërtimi i nenit dhe ndryshuar me udhëzimin nr. 4, datë 30.1.2026[footnoteRef:1]) [1:  Neni 9 shfuqizohet, neni 10 numërtohet 9, neni 11 shfuqizohet me udhëzimin nr. 4, datë 30.1.2026. Për nenin 12 ky udhëzim nuk shprehet ndaj renditja e neneve mbetet e tille.] 

1. Fatura duhet të përmbajë dhe të plotësohet me të gjitha të dhënat e kërkuara sipas rubrikave përkatëse. Në çdo faturë të lëshuar nga blerësi, person i tatueshëm, duhet të evidentohet shënimi “Vetëfaturim sipas skemës së kompensimit të prodhuesve bujqësorë”. 
2. Fatura tatimore e fiskalizuar e shitjes, e lëshuar nga personi i tatueshëm blerës për prodhuesin bujqësor (fermerin), duhet detyrimisht të përmbajë të shënuara të dhënat e mëposhtme:
i. numri i faturës;
ii. numri i sigurisë së lëshuesit të faturës (NSLF);
iii. numri identifikues i veçantë i faturës (NIVF); 
iv. data dhe ora e lëshimit të faturës;
v. numri rendor që mundëson identifikimin e faturës;
vi. të dhënat e fermerit, si: emri, adresa ku ka veprimtarinë prodhuese, NIPT-i;
vii. të dhënat e blerësit, personit të tatueshëm, si: emri, adresa, kodi i vendit të ushtrimit të veprimtarisë, NIPT-i;
viii. përshkrimi, sasia dhe njësia matëse e mallrave;
ix. vlera e mallrave të blera pa TVSH.
3. Në rastin kur blerësi, personi i tatueshëm paraqitet në adresën e fermerit dhe transporton mallrat me mjetet e tij nga adresa e fermerit në adresën ku blerësi kryen veprimtarinë ekonomike, atëherë fatura tatimore i lëshohet fermerit nga blerësi në momentin që malli bëhet i disponueshëm prej blerësit dhe fatura shoqëron mallin në adresën e blerësit. Në këtë rast në faturë shënohen edhe të dhënat e transportuesit.
[bookmark: _GoBack]
Neni 12
Hyrja në fuqi

Ky udhëzim hyn në fuqi menjëherë dhe botohet në Fletoren Zyrtare. 

Ministri i Financave
Shkëlqim Cani

AKTMARRËVESHJE 

Midis

Personit tëtatueshëm					Fermerit
    (Emri i subjektit)					(Emri/mbiemri i fermerit)
_____________________				______________________

Kjo marrëveshje lidhet më  datë  _____/ _____/______.
Ndërmjet:
Personit tëtatueshëm __________(emri i subjektit)_______________, me NIPT _____________, adresë:____________________________________ dhe veprimtari ekonomike _________________________përfaqësuar nga Z.________(administrator)__________________.
Fermerit  _______  (emër/mbiemër i fermerit)_____________ me NIPT ________(NIPT-isipas certifikatës sëNIPT-it të fermerit_________, adresë _______________________________, i cili kryen veprimtari prodhuese bujqësore _____________(përshkrimin e veprimtarisë prodhuese bujqësore)__________________. 
Sipas sëcilës:
Personat e mësipërm kanë rënë dakord për të kryer transaksione midis tyre në përputhje me skemën e kompensimit të prodhuesve bujqësore, të parashikuar në ligjin 92/2014, datë 24.07.2014 “Për tatimin mbi vlerën e shtuar në Republikën e Shqipërisë”.
Është rënë dakord si më poshtë:
[bookmark: _Toc292405274][bookmark: _Toc292533566]1. Objekti i Marrëveshjes
Kjo aktmarrëveshje ka për objekt furnizimin me produkte bujqësore të prodhuara në kuadër të aktiviteteve prodhuese bujqësore që  kryhen nga ky fermer si furnizues i produkteve për këtë person të tatueshëmblerës të këtyre produkteve. 
[bookmark: _Toc292405275][bookmark: _Toc292533567]2. Baza ligjore e aktmarrëveshjes
- Ligji nr 92/2014, datë 24.7.2014 “Për tatimin mbi vlerën e shtuar në Republikën e Shqipërisë”;
- Udhëzimi i ministrit të Financave nr..............., datë ...................,“Për aplikim e regjimit të veçantë të skemës së kompensimit të prodhuesve bujqësorë për qëllime të tatimit mbi vlerën e shtuar”
[bookmark: _Toc292533568]3. Kushtet e fermerit 
Fermeri që  kryen veprimtari prodhuese bujqësore _________________________ (përshkrimi i veprimtarisë) _______________________________________ merr përsipër të shesë (furnizojë) personin e tatueshëm me produkte bujqësore të llojit si mëposhtë:
1.____________________;
2.____________________;
3.____________________; etj 
4. Kushtet e personit të tatueshëmblerës. 
4.1 Nga ana e tij personi i tatueshëm për TVSH-nëblerës i këtyre produkteve në momentin e disponimit të produkteve bujqësore, garanton se do të pajisë fermerin me fature tatimore me TVSH, (si furnizues - kopje e dytë e faturës) të plotësuar në përputhje me dispozitat ligjore dhe nënligjore dhe fermeri nënshkruanfaturën tatimore dhe ruan kopjen që  i vihet në dispozicion nga blerësi. 
4.2 Personi i tatueshëm, blerës i produkteve bujqësore prej fermerit garanton se i përdorkëto produkte në kuadër dhe vetëm për qëllime të veprimtarisë së tij ekonomike.
5. Vlera e furnizimit 
Vlera e furnizimit dokumentohet sipas faturës tatimore me TVSH, e cila përmban dhe plotësohet me të dhënat e kërkuara në dispozitat ligjore dhe nënligjore ku bazohet kjo marrëveshje.   
6. Afati i marrëveshjes
6.1 Kjo marrëveshje hartohet dhe nënshkruhet në 3 akte format origjinal, një për fermerin dhe dy për personin e tatueshëmblerës, i cili një kopje e paraqet në drejtorinë rajonale tatimore ku është i regjistruar. 
6.2 Për çdo ndryshim ose zgjidhje të kësajmarrëveshje, personi i tatueshëmblerës detyrohet të njoftoje drejtorinë rajonale tatimore.
6.3 Kjo marrëveshje lidhet për një afat _______________________________.
7.Të tjera midis palëve
Shënim. Palët sipas gjykimit të tyre përveç sa mësipër, mund të parashikojnë në këtëmarrëveshje kushte të tjera që  nuk bien ndesh dhe nuk cenojnëkërkesat e kësajmarrëveshjeje dhe dispozitat përkatëse ligjore.  

	Administratori i personit të tatueshëm
(Emër, mbiemër, nënshkrimi, vula)
	Fermeri
(Emër, mbiemër, nënshkrimi)




MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE
                                                     DRBZHRAU _____________

Nr. Prot.___________			
		

VËRTETIM

Me anë të të cilit vërtetojmë se _______________(emër, atësia, mbiemër) ___________________ me  letërnjoftim (ID) nr.  _________________, ushtron aktivitetin si fermer në veprimtarinë bujqësore______________(përshkrimi i veprimtarisë/ve bujqësore që kryen fermeri) _____________
me adresë  ________________________________________________  (bashkia/fshati/etj).
Ky vërtetim lëshohet për qëllime të pajisjes me NIPT të fermerit në Drejtorinë Rajonale Tatimore . 

							         DREJTORI  RAJONAL
								(nënshkrimi/vula)  
							_____________________________

Shënim
Ky vërtetim është i vlefshëm 30 ditë nga data e lëshimit të tij prej autoritetit përkatës dhe lëshohet sipas kërkesave të udhëzimit nr.........datë......... tëministrit të Financave në zbatim të nenit 159 të ligjit nr. 92/2014, datë 24.7.2014 “Për tatimin mbi vlerën e shtuar në Republikën e Shqipërisë”.
Nëdrejtorinë rajonale tatimore dorëzohet formati origjinal i këtij vërtetimi.


(Shtuar tabelat e mëposhtme me udhëzimin nr. 4, datë 30.1.2026)
[bookmark: _Hlk219729884][image: https://www.tatime.gov.al/images/logo.png]
KËRKESË PËR KOMPENSIM TË TVSH-së

	Emri dhe mbiemri i fermerit:
	 

	NIPT-i:
	 

	Adresa:
	 

	Numri i telefonit:
	 

	Kërkoj shumën e kompensimit të TVSH-së, në zbatim të seksionit 4, kreu XI, të ligjit nr. 92/2014, i ndryshuar dhe udhëzimit të ministrit të Financave nr. 19, datë 3.11.2014, i ndryshuar.

	Vlera totale e furnizimit të produkteve bujqësore, të kryer në:
	Norma e kompensimit
	Shuma e kompensimit
	
Numri i llogarisë bankare:


__________________________________________________________________________________________
 

	Periudha: _______________/viti____
	10%
	Shuma e kërkuar në lekë
	

	1
	2
	3= (1x2)
	

	 
	 
	 
	

	 

	 
	____________________________
	
	______________
	

	
	(Nënshkrimi i fermerit)
	
	(data)
	

	


[bookmark: _Hlk219729911]
ANEKS 1 
LISTA E KODEVE TË VEPRIMTARIVE EKONOMIKE PËRFITUESE TË SKEMËS SË KOMPENSIMIT

1. Kultura bujqësore:
a) bujqësia e përgjithshme, përfshirë vreshtarinë;
b) pemëtaria (përfshirë olivokulturën) dhe hortikultura (perimet, lulet dhe bimët zbukuruese), edhe në serra;
c) prodhimi i kërpudhave dhe i erëzave, i farërave dhe filizave;
ç) prodhimi i fidanëve.

	Nr.
	Përshkrimi
	Kodi

	1
	Kultivimi i drithërave (përveç orizit), të bimëve bishtajore dhe farërave vajore
	A111

	2
	Kultivimi i orizit
	A112

	3
	Kultivimi i perimeve dhe pjepër e shalqi, rrënjore dhe tuberozë
	A113

	4
	Kultivimi i duhanit
	A115

	5
	Kultivimi i bimëve fibroze
	A116

	6
	Kultivimi i bimëve të tjera joshumëvjeçare
	A119

	7
	Kultivimi i hardhive
	A121

	8
	Kultivimi i agrumeve
	A123

	9
	Kultivimi i frutave me bërthame dhe frutave me farë
	A124

	10
	Rritja e të tjera pemëve e shkurreve frutore dhe e frutave te thata
	A125

	11
	Rritja e frutave vajore
	A126

	12
	Kultivimi i kulturave për pije
	A127

	13
	Kultivimi i erëzave, bimëve aromatike, farmaceutike dhe mjekësore
	A128

	14
	Kultivimi i bimëve të tjera shumëvjeçare
	A129

	15
	Shumimi i bimëve
	A130

	16
	Ferma mikse
	A150

	17
	Aktivitete ndihmëse për prodhimin bimor
	A161

	18
	Përpunimi i farërave për shumim
	A164

	19
	Mbledhja e produkteve pyjore të egra jodrusore rritur në natyrë
	A230

	20
	Tregtia me shumicë e drithërave, duhanit të papërpunuar, farërave dhe ushqimit të kafshëve
	G4621

	21
	Tregtia me shumicë e luleve dhe bimëve
	G4622

	22
	Tregtia me shumicë e kafshëve
	G4623

	23
	Tregtia me shumicë e frutave dhe perimeve
	G4631

	24
	Tregtia me shumicë e produkteve të duhanit
	G4635

	25
	Tregtia me shumicë e kafes, çajit, kakaos dhe erëzave
	G4637

	26
	Tregtia me shumicë jo e specializuar e artikujve ushqimorë, pije dhe duhan
	G4639

	27
	Tregtia me shumicë e produkteve të tjera ndërmjetëse
	G4676

	28
	Tregtia me shumicë jo e specializuar
	G4690

	29
	Përpunimi i lëngut të frutave dhe perimeve
	C1032

	30
	Procese të tjera përpunimi dhe konservimi të frutave dhe perimeve
	C1039

	31
	Përpunimi i produkteve të drithërave
	C1061

	32
	Prodhimi i bukës, prodhimi pastave të freskëta dhe kekëve
	C1071

	33
	Distilimi, rektifikimi dhe kombinimi i pijeve
	C1101

	34
	Prodhimi i verës nga rrushi
	C1102

	35
	Prodhimi i mushtit dhe verërave të tjera me bazë frutash
	C1103

	36
	Prodhimi i birrës
	C1105

	37
	Prodhimin e pijeve të tavolinës, prodhimi i ujit mineral dhe ujërave të tjerë në shishe
	C1107

	38
	Përpunimi i vajrave esenciale
	C2053

	39
	Prodhimi i produkteve të tjera ushqimore p.k.t
	C1089



2. Blegtoria:
a) mbarështimi i kafshëve;
b) mbarështimi i shpendëve;
c) mbarështimi i lepujve;
ç) mbarështimi i bletëve;
d) mbarështimi i krimbit të mëndafshit;
dh) mbarështimi i kërmillit.
	Nr.
	Përshkrimi
	Kodi

	1
	Rritja e gjedhëve për qumësht
	A141

	2
	Rritja e të tjera gjedhëve dhe buall
	A142

	3
	Rritja e kuajve dhe njëthundrakëve
	A143

	4
	Rritja e dhenve dhe dhive
	A145

	5
	Rritja e derrave
	A146

	6
	Rritja e shpendëve
	A147

	7
	Rritja e kafshëve të tjera
	A149

	8
	Tregtia me shumicë e mishit dhe produkteve të mishit
	G4632

	9
	Tregtia me shumicë e produkteve bulmetore, vezëve, dhe vajit të gatimit dhe yndyrnave
	G4633

	10
	Prodhimi dhe përpunimi i mishit
	C1011

	11
	Prodhimi i produkteve të mishit dhe mishit të shpendëve
	C1013

	12
	Përpunimi i produkteve të qumështit
	C1051

	13
	Përpunimi i vajrave dhe yndyrnave
	C1041

	14
	Aktivitete ndihmëse për prodhimet blegtorale
	A162

